arnastofnun/IGC-2024 huggingface dataset:
S-71/2007

Mál þetta, sem þingfest var og dómtekið 13. mars sl., er höfðað með ákæru lögreglustjórans á Sauðárkróki hinn 19. febrúar 2007 á hendur L-kk-þgf F-kk-þgf S-kk-þgf, fæddum 2. janúar 1987, ,,fyrir þjófnað, með því að hafa aðfararnótt laugardagsins 16. september 2006 farið inn í mötuneyti heimavistar Fjölbrautaskóla Norðurlands vestra á Sauðárkróki og tekið þaðan ófrjálsri hendi örbylgjuofn af gerðinni Roadstar, sem ákærði hafði á brott með sér úr byggingunni.

Telst þetta varða við 1. mgr. 244. gr. almennra hegningarlaga, nr. 19/1940.

Þess er krafist að ákærði verði dæmdur til refsingar.

Í málinu gerir G-kk-nf T-kk-nf, kt. 260643-4529, fyrir hönd Fjölbrautaskóla Norðurlands vestra, kröfu á hendur ákærða að fjárhæð 8.361,-. “

II

Ákærði sótti þing þegar málið var þingfest þann 13. mars sl. og játaði skýlaust háttsemi þá sem honum er í ákæru gefin að sök. Með játningu ákærða sem er í samræmi við önnur gögn málsins telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Refsing ákærða, sem hefur ekki áður sætt refsingu, þykir hæfilega ákveðin 30.000 króna sekt til ríkissjóðs en 4 daga fangelsi komi í stað sektarinnar verði hún ekki greidd innan fjögurra vikna. Við ákvörðun refsingar er horft til skýlausrar játningar ákærð, þess tjóns sem af broti hans hlaust og þess að hann hefur samþykkt að bæta tjónið.

Sakarkostnaður hefur ekki fallið á málið.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði L-kk-nf F-kk-nf S-kk-nf greiði 30.000 króna sekt til ríkissjóðs en 4 daga fangelsi komi í stað sektarinnar verði hún ekki greidd innan 4 vikna.

Ákærði greiði Fjölbrautaskóla Norðurlands vestra 8.361 krónu.

Sakarkostnaður féll ekki á mál þetta.

H-kk-nf H-kk-nf
E-366/2007

Mál þetta, sem dómtekið var þann 28. júní 2007, hefur Þór h.f., kt. 000000-0000, Ármúla 11, Reykjavík, höfðað hér fyrir dómi með stefnu, birtri 8. júní s.l., á hendur Icefox á Íslandi ehf., kt. 000000-0000, Höfn 2, Akureyri.

Dómkröfur stefnanda eru þær að hið stefnda félag verði dæmt til að greiða stefnanda skuld að fjárhæð kr. 124.271,- ásamt dráttarvöxtum samkvæmt III. kafla vaxtalaga nr. 38/2001 af kr. 124.271 frá 05.07.2006 til greiðsludags. Þá er krafist málskostnaðar.

Stefnandi byggir kröfu sína á reikningi sem gefinn var út 5. júlí 2006, og hefur að sögn stefnanda ekki fengist greiddur þrátt fyrir innheimtutilraunir.

Af hálfu stefnda var ekki sótt þing við þingfestingu málsins.

Í d-lið 1. mgr. 80. gr laga nr. 91, 1991 um meðferð einkamála má finna meginregluna um að kröfugerð í stefnu skuli vera ákveðin og ljós. Miða verður við að kröfugerð þurfi að vera þannig úr garði gerð að unnt sé að taka hana upp óbreytta og jafnvel nota sem ályktunarorð í dómsniðurstöðu. Kröfum sínum til stuðnings verður stefnandi jafnframt að telja til málsástæður sem hann byggir málsókn sína á og renna stoðum undir dómkröfur hans, sbr. e-liður 1. mgr. 80. gr. laga nr. 91, 1991.

Í málsástæðum stefnanda segir að krafan byggist á eftirstöðvum reiknings að upphæð 250.000. Tvívegis hafi stefndi greitt inn á reikninginn, annars vegar kr. 125.000.- og hins vegar kr. 50.000.- Samræmist þetta ekki þeirri krónutölu sem stefnandi krefst í dómkröfum sínum.

Með vísan í ofangreint þykir stefnan í þessu máli ekki uppfylla skilyrði 1. mgr. 80. gr. laga nr. 91, 1991 um skýran málatilbúnað. Er málið því vanreifað af hálfu stefnanda og er ekki unnt að leggja á það efnisdóm við svo búið. Ber því að vísa málinu frá dómi ex officio.

Úrskurð þennan kveður upp Ó-kk-nf Ó-kk-nf, héraðsdómari.

Ú R S K U R Ð A R O R Ð :

Máli þessu er vísað frá dómi ex officio.

Ó-kk-nf Ó-kk-nf.
E-367/2007

Mál þetta, sem dómtekið var þann 28. júní 2007, hefur Poulsen h.f., kt. 000000-0000, Skeifunni 2, Reykjavík, höfðað hér fyrir dómi með stefnu, birtri 8. júní s.l., á hendur Icefox á Íslandi ehf., kt. 000000-0000, Höfn 2, Akureyri.

Dómkröfur stefnanda eru þær að hið stefnda félag verði dæmt til að greiða stefnanda skuld að fjárhæð kr. 50.425,- ásamt dráttarvöxtum samkvæmt III. kafla vaxtalaga nr. 38/2001 af kr. 50.425 frá 01.05.2006 til greiðsludags. Þá er krafist málskostnaðar.

Stefnandi byggir kröfu sína á reikningi sem gefinn var út 1. maí 2006, og hefur að sögn stefnanda ekki fengist greiddur þrátt fyrir innheimtutilraunir.

Af hálfu stefnda var ekki sótt þing við þingfestingu málsins.

Í d-lið 1. mgr. 80. gr laga nr. 91, 1991 um meðferð einkamála má finna meginregluna um að kröfugerð í stefnu skuli vera ákveðin og ljós. Miða verður við að kröfugerð þurfi að vera þannig úr garði gerð að unnt sé að taka hana upp óbreytta og jafnvel nota sem ályktunarorð í dómsniðurstöðu. Kröfum sínum til stuðnings verður stefnandi jafnframt að telja til málsástæður sem hann byggir málsókn sína á og renna stoðum undir dómkröfur hans, sbr. e-liður 1. mgr. 80. gr. laga nr. 91, 1991.

Í málsástæðum stefnanda segir að krafan byggist á eftirstöðvum reiknings að upphæð kr. 73.883 en greitt hafi verið inn á reikninginn, kr. 50.000.- Samræmist þetta ekki þeirri krónutölu sem stefnandi krefst í dómkröfum sínum.

Með vísan í ofangreint þykir stefnan í þessu máli ekki uppfylla skilyrði 1. mgr. 80. gr. laga nr. 91, 1991 um skýran málatilbúnað. Er málið því vanreifað af hálfu stefnanda og er ekki unnt að leggja á það efnisdóm. Ber því að vísa málinu frá dómi ex officio.

Úrskurð þennan kveður upp Ó-kk-nf Ó-kk-nf, héraðsdómari.

Ú R S K U R Ð A R O R Ð :

Máli þessu er vísað frá dómi ex officio.

Ó-kk-nf Ó-kk-nf
S-128/2007

Mál þetta, sem dómtekið var þann 12. júní sl. er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 7. maí 2007, á hendur X,

„fyrir eftirtalin umferðar- og fíkniefnalagabrot:

A.

Umferðalagabrot.

Gegn ákærða [X], fyrir að hafa laugardagsmorguninn 17. febrúar 2007, ekið bifreiðinni YD-424, undir áhrifum fíkniefna (amfetamín 75ng/ml, MDMA 590 ng/ml og tetrahydókannabínól 0,9 ng/ml) úr Giljahverfi á Akureyri, suður Hlíðarbraut og austur Þingvallastræti, uns Lögreglan stöðvaði akstur hans skammt austan við Mýrarveg.“

B.

Fíkniefnalagabrot.

Gegn ákærða [X] fyrir að hafa verið með í vörslu sinni, þegar lögreglan stöðvaði bifreiðina greindan laugardagsmorgun, 3,66 grömm af amfetamíni, 1,06 grömm af hassi og 2,01 grömm af tóbaksblönduðu hassi.

„Brot ákærða samkvæmt A kafla ákærunnar telst varða við 1. mgr., sbr. 2. mgr. 45. gr. A, sbr. 1. mgr. 100. gr. umferðalaga nr. 50, 1987, sbr. lög nr. 66, 2006.

Brot ákærða samkvæmt B kafla ákærunnar telst varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.“

Þess er krafist að ákærði verði dæmdir til refsingar og til að sæta upptöku á 3,66 grömmum af amfetamíni, 1,06 grömmum af hassi og 2,01 grömmum af tóbaksblönduðu hassi, sem lögreglan lagði hald á og tilgreint er í efnaskrám nr. 11.217 og 11.220 samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Jafnframt er þess krafist að ákærði verði sviptur ökurétti samkvæmt 101. gr. og 1. mgr., sbr. 4. mgr. 102. gr. nefndra umferðalaga, sbr. lög nr. 66, 2006.

Ákærði viðurkenndi hér í dóminum brot sín eins og þeim er lýst í ákæru og er játning hans í samræmi við gögn málsins og teljast brot hans því nægjanlega sönnuð og varða þau við tilgreind lagaákvæði í ákæru.

Samkvæmt vottorði sakaskrár ríkisins hefur ákærði eigi sætt refsingum er máli skipta við ákvörðun refsingar í þessu máli. Þykir refsing ákærða hæfilega ákveðin kr. 140.000,- í sekt í ríkissjóð og komi til 10 daga fangelsi í stað sektarinnar verði hún eigi greidd innan 4 vikna frá birtingu dóms þessa.

Með vísan til 101.gr. og 1. mgr., sbr. 4. mgr.102. gr. umferðalaga ber að svipta ákærða X ökurétti í 3 mánuði frá birtingu dóms.

Dæma ber ákærða til að sæta upptöku efna þeirra er í ákæru greinir og nánar greinir í dómsorði.

Samkvæmt yfirliti fulltrúa ákæruvalds nemur kostnaður vegna töku blóð- og þvagsýnis og rannsóknar þess kr. 153.440-. Ber að dæma ákærða til greiðslu þeirrar fjárhæðar í sakarkostnað.

Dóminn kveður upp F-kk-nf Ó-kk-nf, dómstjóri.

D Ó M S O R Ð :

Ákærði, X, greiði kr. 140.000- í sekt til ríkissjóðs og komi til 10 daga fangelsi í stað sektarinnar verið hún eigi greidd innan 4 vikna.

Ákærði er sviptur ökurétti í 3 mánuði frá birtingu dómsins.

Ákærði X skal sæta upptöku á 3,66 grömmum af amfetamíni, 1,06 grömmum af hassi og 2,01 grömmum af tóbaksblönduðu hassi samkvæmt efnaskrám nr. 11.217 og 11.220.

Ákærði greiði kr. 153.440,- í sakarkostnað.
S-131/2007

Mál þetta, sem dómtekið var 12. júní 2007, hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru, útgefinni 7. maí 2007, á hendur X;

„fyrir fíkniefnalagabrot, með því að hafa í janúar 2007, sent hingað til lands frá Portúgal 112,36 grömm af hassi, en efni þessi hafði hann falið í tveimur tölvuhátölurum, sem hann sendi hingað til lands með pósti og stílað sendinguna á nafn félaga síns.

Telst þetta varða við 2. gr., sbr. 5. gr og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 112,36 grömmum af hassi, sem lögreglan lagði hald á og tilgreint er í efnaskrá nr. 10.797, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Við þingfestingu málsins þann 12. júní sl., sótti ákærði þing og játaði greiðlega brot sitt eins og því er í ákæru lýst. Er játning ákærða í samræmi við gögn málsins og telst brot hans því nægjanlega sannað, sbr. 125. gr. laga nr. 19, 1991 og varðar það við tilgreind lagaákvæði í ákæru.

Samkvæmt vottorði sakaskrár ríkisins hefur ákærði tvisvar áður brotið gegn lögum. Þann 26. september 2005 gekkst hann við viðurlagaákvörðun vegna ölvunaraksturs og þann 1. febrúar 2006 var hann dæmdur til greiðslu sektar fyrir brot gegn lögum um ávana- og fíkniefni. Þykir refsing ákærða nú hæfilega ákveðin fangelsi í 45 daga en rétt þykir að fresta fullnustu refsingar og falli hún niður að 3 árum liðnum frá uppkvaðningu dómsins haldi ákærði almennt skilorð samkvæmt 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði, X, sæti fangelsi í 45 daga, en fresta skal fullnustu refsingar og skal hún falla niður að 3 árum liðnum frá uppkvaðningu dómsins, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði sæti upptöku á 112,36 grömmum af hassi samkvæmt efnaskrá lögreglu nr. 10.797.
S-133/2007

Mál þetta, sem dómtekið var 12. júní 2007, hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru, útgefinni 7. maí 2007, á hendur X;

„fyrir eftirtalin þjófnaðarbrot:

I.

Að hafa aðfararnótt sunnudagsins 18. mars 2007, brotist inn í Íþróttahöllina við Skólastíg á Akureyri og stolið um 7 til 8 þúsund í peningum og einum 4 kg. prótein dunk, frá Vaxtaræktinni sem er þar með aðstöðu.

II.

Að hafa aðfararnótt mánudagsins 19. mars 2007, brotist í þjófnaðarskyni inn í KA heimilið við Dalsbraut á Akureyri, en horfið af vettvangi, þegar hann var truflaður af drengjum sem gistu í húsinu þá nótt.

III.

Að hafa mánudagskvöldið 19. mars 2007, brotist aftur inn í KA-heimilið við Dalsbraut á Akureyri og stolið þaðan um það bil 1.000 krónum í peningum og tveimur greiðslukortum í eigu KA.

IV.

Að hafa aðfararnótt föstudagsins 23. mars 2007, brotist inn í skrifstofuhúsnæði Fóðurverksmiðjunnar Laxá í Krossanesi á Akureyri og stolið þaðan tveimur tölvum af gerðinni Compac Evo og tveimur tölvuskjám af gerðinni L1720.

V.

Að hafa þessa sömu nótt, brotist inn í verslunina Adam og Evu, að Sunnuhlíð 12 á Akureyri og stolið þaðan 20 til 30 DVD myndum, nuddolíu og tveimur kynlífstækjum.

Brot ákærða samkvæmt I, III, IV og V lið ákærunnar teljast varða við 244. gr. almennra hegningarlaga nr. 19, 1940, en brot hans samkvæmt II lið ákærunnar við 244. gr., sbr. 20. gr. sömu laga.

Þess er krafist að ákærði verði dæmdur til refsingar.“

Við þingfestingu málsins þann 12. júní sl., sótti ákærði þing og játaði greiðlega brot sín eins og þeim er í ákæru lýst að því undanskildu að hann kveðst ekki hafa stolið 4 kg. próteindunk, sbr. ákærulið nr. I. Í kjölfarið féll sækjandi frá þeim þætti ákærunnar. Er játning ákærða í samræmi við gögn málsins svo breytt og teljast brot hans því nægjanlega sönnuð, sbr. 125. gr. laga nr. 19, 1991 og varða þau við tilgreind lagaákvæði í ákæru.

Samkvæmt vottorði sakaskrár ríkisins var ákærði þann 15. júní 2006 fundinn sekur um þjófnað, en ákvörðun refsingar var frestað skilorðsbundið í tvö ár.

Með brotum sínum nú hefur ákærði rofið skilorð það er hér að ofan greinir. Ber því að taka það upp og dæma ákærða refsingu fyrir brotin í einu lagi, sbr. 77. gr. almennra hegningarlaga nr. 19, 1940. Að framangreindu virtu þykir refsing ákærða nú hæfilega ákveðin fangelsi í 2 mánuði, en rétt þykir að fresta fullnustu refsingar og falli hún niður að 3 árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Samkvæmt gögnum málsins nemur kostnaður af rekstri þess kr. 79.675-, sem eru laun skipaðs verjanda ákærða á rannsóknarstigi. Ber að dæma ákærða til greiðslu þeirrar fjárhæðar í sakarkostnað.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði, X, sæti fangelsi í 2 mánuði, en fresta skal fullnustu refsingar og hún falla niður að 3 árum liðnum frá uppkvaðningu dómsins, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði greiði kr. 79.675- í sakarkostnað.
S-139/2007

Mál þetta, sem dómtekið var þann 19. júní sl., er höfðað hér fyrir Héraðsdómi Norðurlands eystra með ákæruskjali lögreglustjórans á Akureyri, útgefnu 31. maí 2007, á hendur X;

„fyrir líkamsárás, með því að hafa aðfararnótt sunnudagsins 14. janúar 2007, fyrir utan skemmtistaðinn Vélsmiðjuna við Strandgötu 49 á Akureyri, ráðist á [A], með hnefahöggum og spörkum í höfuð og búk. Við árásina féll [A] í gangstéttina og urðu afleiðingar hennar þær að litlifingur vinstri handar brotnaði, hann hlaut glóðarauga á báðum augum, mar á enni, vinstri kinn og upphandlegg og mar og bólgu á báðum olnbogum.

Telst ofangreind háttsemi varða við 1. mgr. 218. gr. almennra hegningarlaga nr. 19, 1940, sbr. 11. gr. laga nr. 20, 1981 og 111. gr. laga nr. 82/1998.

Þess er krafist að ákærði verði dæmdur til refsingar.“

Hér fyrir dóminum hefur ákærði skýlaust viðurkennt brot sitt eins og því er í ákæru lýst. Er játning ákærða í samræmi við gögn málsins og telst brot hans því nægjanlega sannað og varðar það við tilgreind lagaákvæði í ákæruskjali.

Samkvæmt vottorði sakaskrár ríkisins hefur ákærði frá árinu 1998 alloft brotið gegn lögum. Þann 29. apríl 1998 var hann dæmdur til greiðslu sektar fyrir ýmis umferðarlagabrot og í júní sama ár var hann dæmdur til 30 daga skilorðsbundinnar fangelsisvistar fyrir nytjastuld. Árið 1999 var hann þrisvar sinnum dæmdur til sektargreiðslu fyrir umferðarlagabrot, auk þess að vera sviptur ökurétti í tveimur af dómunum. Þann 13. júlí 1999 var hann svo dæmdur til 45 daga fangelsisvistar skilorðsbundið til tveggja ára fyrir eignarspjöll, en refsidómur frá árinu áður var dæmdur með þar sem að hann rauf skilorð. Árið 2000 var hann dæmdur til þriggja mánaða fangelsisvistar, tvisvar sinnum var hann dæmdur til sektargreiðslu fyrir umferðarlagabrot, þar af í annað skiptið fyrir ölvunarakstur og var hann þá einnig sviptur ökurétti í tvö ár. Þann 24. október 2001 var ákærða gerður hegningarauki fyrir stórfelld eignarspjöll og dæmdur til þriggja mánaða fangelsisvistar skilorðsbundið til þriggja ára, sama ár var honum gerð sekt fyrir umferðarlagabrot. Þann 30. janúar 2002 gekkst hann undir sátt til að greiða sekt fyrir brot gegn lögum um ávana- og fíkniefni og síðar sama ár var hann dæmdur til að greiða sekt fyrir brot gegn sömu lögum. Þann 7. júní 2004 var ákærði svo dæmdur til greiðslu sektar fyrir brot gegn lögum um ávana- og fíkniefni. Þykir refsing ákærða nú hæfilega ákveðin fangelsi í 4 mánuði. Ekki eru efni til að skilorðsbinda refsinguna nú.

Samkvæmt yfirliti ákæruvaldsins nemur kostnaður af rekstri málsins kr. 22.500-sem er greiðsla fyrir læknisvottorð. Ber að dæma ákærða til greiðslu þeirrar fjárhæðar í sakarkostnað.

Dóminn kveður upp F-kk-nf Ó-kk-nf, dómstjóri.

D Ó M S O R Ð :

Ákærði X sæti fangelsi í 4 mánuði.

Ákærði greiði kr. 22.500- í sakarkostnað.
S-141/2007

Mál þetta, sem dómtekið var þann 28. júní s.l., höfðaði ríkissaksóknari hér fyrir Héraðsdómi Norðurlands eystra með ákæru útgefinni 5. júní s.l., á hendur X;

„fyrir eftirfarandi brot:

1. Brot gegn valdstjórninni, með því að hafa, aðfaranótt sunnudagsins 29. apríl 2007, notað einkennisbúning lögreglu opinberlega er ákærði klæddist einkennisskyrtu lögreglu á veitingastaðnum Kaffi Akureyri, Strandgötu 7, Akureyri.

Telst þetta varða við 117. gr. almennra hegningarlaga nr. 19/1940

2. Ranga skýrslugjöf, með því að hafa, er lögregla hafði afskipti af ákærða, í framangreint skipti, skýrt lögreglu rangt frá nafni sínu og kennitölu.

Telst þetta varða við 146. gr. almennra hegningarlaga nr. 19/1940, sbr. 5. mgr. 15. gr. lögreglulaga nr. 90/1996.

Þess er krafist að ákærði verði dæmdur til refsingar.“

Þann 28. júní s.l. kom ákærði fyrir dóm og viðurkenndi háttsemi þá er í ákæru er lýst. Er játning hans hvað varðar fyrri lið ákærunnar í samræmi við gögn málsins og telst það brot hans því nægjanlega sannað og varðar við tilgreint lagaákvæði.

Hvað varðar seinni lið ákærunnar, þá liggur fyrir í máli þessu að óeinkennisklæddir lögreglumenn höfðu afskipti af ákærða umrætt kvöld vegna fyrri liðs ákærunnar. Í lögreglulögum nr. 90, 1996 er refsiheimild í 41. gr. Samkvæmt því ákvæði er aðeins háttsemi sem brýtur gegn ákvæðum 19.-21. gr. laganna refsiverð, en í ákæru er vísað til 5. mgr. 15. gr. nefndra laga. Í 2. mgr. 146. gr. almennra hegningarlaga nr. 19, 1940, er vísað til þess að 1. mgr. 143. gr. sömu laga geti komið til greina ef efni þykja til, en skv. því ákvæði varðar það ekki sökunaut í opinberu máli refsiábyrgð þó að hann skýri rangt frá við lögreglu. Verður við skoðun á þessu að líta til þess að ekkert liggur fyrir um það í gögnum málsins að búið hafi verið að skýra ákærða frá réttindum sínum sem sakbornings, sem ákærði var vissulega orðinn á þessum tíma, enda var hann grunaður um refsivert brot. Með vísan til þess er að framan er rakið þykir ekki vera fyrir hendi nægjanlega skýr refsiheimild til að ákærða verði gerð refsing fyrir háttsemi sína samkvæmt 2. lið ákærunnar. Ber því að sýkna ákærða af síðari lið ákærunnar.

Samkvæmt vottorði sakaskrár ríkisins hefur ákærði ekki sætt refsingu áður. Þykir refsing ákærða hæfilega ákveðin kr. 20.000.- í sekt til ríkissjóðs.

Ekki liggja fyrir gögn um sakarkostnað í málinu.

Dóm þennan kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 20.000- í sekt til ríkissjóðs og komi 2 daga fangelsi í stað sektarinnar verði hún eigi greidd innan 4 vikna.
S-150/2007

Mál þetta, sem dómtekið var þann 28. júní sl. er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 1. júní sl., á hendur X,

„fyrir fíkniefnalagabrot, með því að hafa sunnudaginn 29. apríl 2007 verið með í vörslum sínum 10 töflur af MDMA (ecstacy) þegar lögreglan hafði afskipti af honum á Byggðavegi á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 10 töflum af MDMA sem lögreglan lagði hald á og tilgreint er í efnaskrá nr. 11679 samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út þann 18. júní sl. og birt ákærða þann 25. sama mánaðar. Við þingfestingu málsins þann 28. júní sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga um meðferð opinberra mála nr. 19/1991. Þykir mega jafna útivist ákærða til játningar hans, sbr. téða lagagrein, enda fer sú niðurstaða eigi í bága við gögn málsins. Telst sök ákærða nægjanlega sönnuð og varðar við tilgreind lagaákvæði í ákæruskjali.

Samkvæmt vottorði sakaskrár ríkisins var ákærði dæmdur fyrir þjófnað, þann 14. maí 2004, í 1 mánaðar fangelsi, skilorðsbundið í 2 ár. Þann 1. nóvember 2005 var hann dæmdur til greiðslu kr. 130.000- í sekt fyrir fíkniefnalagabrot. Þykir refsing ákærða nú hæfilega ákveðin kr. 120.000- í sekt til ríkissjóðs og komi 8 daga fangelsi í stað sektarinnar verði hún eigi greidd innan 4 vikna.

Með vísan til kröfugerðar ákæruvalds, gagna málsins og tilgreindra ákvæða í ákæruskjali eru gerð upptæk fíkniefni svo sem nánar greinir í dómsorði.

Enginn sakarkostnaður hlaust af rannsókn og rekstri málsins.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 120.000- í sekt til ríkissjóðs og komi 8 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 10 töflum af MDMA samkvæmt efnaskrá lögreglu nr. 11.679.
S-151/2007

Mál þetta, sem dómtekið var þann 10. júlí sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 1. júní 2007, á hendur X,

„fyrir fíkniefnalagabrot, með því að hafa mánudaginn 9. apríl 2007 verið með í vörslum sínum 0,94 grömm af amfetamíni þegar lögreglan hafði afskipti af honum í Hafnarstræti á Akureyri.

Telst þetta varða við 2. gr., sbr. 5. gr. og 6. gr. laga ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 0,94 grömmum af amfetamíni, sem lögreglan lagði hald á og tilgreint er í efnaskrá nr. 11612 samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út 28. júní sl. og birt ákærða 29. júní sl. Við þingfestingu málsins þann 10. júlí sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991 um meðferð opinberra mála. Þykir mega jafna útivist ákærða til játningar hans, sbr. téða lagagrein, enda fer sú niðurstaða eigi í bága við gögn málsins. Telst sök ákærða nægjanlega sönnuð og varðar við tilgreind ákvæði í ákæruskjali.

Samkvæmt vottorði sakaskrár ríkisins var ákærði dæmdur fyrir nytjastuld og akstur án ökuréttinda þann 9. september 2005 en ákvörðun refsingar hans var frestað skilorðsbundið í 2 ár. Þann 17. febrúar 2006 var hann dæmdur fyrir líkamsárás. Var þar um hegningarauka að ræða og ákvörðun refsingar var frestað skilorðsbundið í 2 ár. Með broti því sem ákærði er nú dæmdur fyrir hefur hann rofið skilorð fyrri dóma en með heimild í 60. gr. almennra hegningarlaga nr. 19/1940 þykir mega láta skilorðsdómana haldast en ákveða ákærða refsingu sérstaklega. Þykir refsing hans hæfilega ákveðin kr. 40.000- í sekt til ríkissjóðs og komi 3 daga fangelsi í stað sektarinnar verði hún eigi greidd innan 4 vikna.

Með vísan til kröfugerðar ákæruvalds, gagna málsins og tilvitnaðra ákvæða sæti ákærði upptöku fíkniefna svo sem í dómsorði greinir.

Enginn sakarkostnaður hlaust af rannsókn og rekstri málsins.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 40.000- í sekt til ríkissjóðs og komi 3 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 0,94 grömmum af amfetamíni samkvæmt efnaskrá lögreglu nr. 11.612.